**DECIZIA ETAPEI DE ÎNCADRARE**

**Nr. din**

Ca urmare a solicitării de emitere a acordului de mediu adresată de **SC** **SOLAREALIZE PARK MERISOR SRL** cu sediul în în București, sector 3, B-dul Regina Elisabeta, nr.7-11, înregistrată la APM Arad cu nr. 3894/R/18264 din data de 16.11.2023 și completările ulterioare înregistrate la nr. 839/R/4019 din 07.03.2024, nr.919/R/4569 din 14.03.2024 și 1306/R/6385 din 08.04.2024, **în baza**:

**- Legii 292/2018** privind evaluarea impactului anumitor proiecte publice şi private asupra mediului;

**- OUG nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;

**- Legii apelor nr. 107/1996**, cu modificările şi completările ulterioare,

autoritatea competentă pentru protecţia mediului APM Arad decide, ca urmare a consultărilor membrilor Comisiei de Analiză Tehnică în cadrul ședinței din data de 03.04.2024, că proiectul **”CONSTRUIRE CENTRALĂ ELECTRICĂ FOTOVOLTAICĂ OBIECTIV DE INVESTIȚIE 2, ÎN LOCALITATEA ȘEITIN, JUDEȚUL ARAD - FAZA DTAC”** propus a fi realizat în Comuna Șeitin, extravilan, CF nr. 308477, 308478, 308479, 308480, 308481, 308482, 308483, 308484, 308485, 308487, 308489, jud. Arad, **nu se supune evaluării impactului asupra mediului.**

**Justificarea prezentei decizii:**

1. **Motivele pe baza cărora s-a stabilit că nu este necesară evaluarea impactului asupra mediului sunt următoarele:**

Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 3, lit. a) –„Instalaţii industriale pentru producerea energiei electrice”.

**1. Caracteristicile proiectului**

1. **Dimensiunea şi concepţia întregului proiect:**

Prin proiect se are în vedere realizarea unui parc fotovoltaic în suprafață de 463.900,00 mp, în extravilanul loc. Șeitin, jud. Arad cu o putere instalată de 33306,92 kWp.

 Obiectivul de investiții cuprinde instalarea urmatoarelor elemente principale:

 - 54600 bucăți panouri fotovoltaice monocristaline Jinko JKM610N-78HL4-BDV de 610 Wp;

 - structura de susținere de tip Tracker pe o singura axa;

 - 4buc- PTAb Huawei STS 6000K de 7260KVA, echipat cu:

 -1buc - trafo de 7260kVA, 20/0,8kV;

 -1buc – celulă MT trafo;

 -1buc – celule MT linie;

 -1buc – trafo auxiliar 5 KVA, 0,8/0,4kV;

 - 85buc - invertoare Huawei Sun 2000-330KTL-H1 pentru PTAB 7260kVA;

 - Stalpi metalici pentru iluminat și corpuri iluminat cu LED 50W;

- Kit sistem supraveghere video

 – Dulap PSI, 4 bucăți, echipat cu cu extinctoare cu CO2,lopeți, cange din lemn, lădiță cu nisip.

Terenurile vor fi împrejmuite cu gard metalic, transparent, din plasă impletită susținut de stâlpi metalici,fără fundație, în lungime totală de 1.416 ml. Adiacent gardului de împrejmuire este prevăzut un sistem de iluminat/supraveghere dotat cu inflaroșu.

In interiorul obiectivului numarul 2, nu sunt prevazute drumuri de acces/exploatare deoarece circulatia auto in cadrul acestui obiectiv se va realiza extrem de rar (ocazional) doar la nevoie pentru reparatii sau inlocuiri de panouri.

Racordarea la rețelele utilitare:

Alimentarea cu apa

Funcționarea parcului fotovoltaic nu necesită apă și nu va fi necesară racordarea la sistemul de alimentare cu apă.

Ape uzate menajere

Procesele tehnologice și activitatea desfașurată nu generează ape uzate.

În perioada de construcție se vor folosi toalete ecologice mobile, independente de sistemul de canalizare iar golirea bazinelor se va face cu autospeciale specializate.

1. **Cumularea cu alte proiecte existente şi/sau aprobate**

Amplasamentul face parte dintr-un teren mai mare care a făcut obiectul documentației de urbanism: PLAN URBANISTIC ZONAL: „CONSTRUIRE CENTRALA ELECTRICA FOTOVOLTAICA IN LOCALITATEA ȘEITIN, JUDEȚUL ARAD” amplasament: intravilan si extravilan Șeitin, COMUNA ȘEITIN, JUD. ARAD, CF 308458, CF308459, CF308460, CF308464, CF308469,CF308471, CF308473, CF308474, CF308475, CF308476, CF308477, CF308478, CF308479,CF308480, CF308481, CF308482, CF308483, CF308484, CF308485, CF308487, CF308488, CF308490, BENEFICIAR: SC SOLAREALIZE PARK MERISOR SRL, elaborată de către PROIECTANT: S.C. ARH DESIGN S.R.L. Investiția se cumulează cu alte două proiecte similare de centrale electrofotovoltaice, dezvoltate limitrof de același investitor.

Amplasamentul proiectului are următoarele vecinătăți:

- la Nord – pasune in extravilan – este propus proiectul „CONSTRUIRE CENTRALĂ ELECTRICĂ FOTOVOLTAICĂ -OBIECTIV 3 - ÎN LOCALITATEA ȘEITIN, JUDEȚUL ARAD”

-la Est – HCN 473 – CANAL ANIF

-la Sud – este propus proiectul „CONSTRUIRE CENTRALĂ ELECTRICĂ FOTOVOLTAICĂ -OBIECTIV 1 - ÎN LOCALITATEA ȘEITIN, JUDEȚUL ARAD”

- la Vest – – HCN 420 – CANAL ANIF

Folosinţa actuală : pasune in extravilan

**Utilizarea resurselor naturale, în special a solului, a terenurilor, a apei şi a biodiversităţii**

Materiile prime si materialele din aceasta categorie, specifice etapei de constructie, cumulat pentru toate componentele vor fi:

- materiale de constructie:- agregate minerale (drum de servitute pietruit), structuri metalice, carburanti pentru utilaje si vehicule de transport – consum exclusiv pe amplasament, pe toata

durata de executie. Separat de aceasta categorie de materiale (bazate in mod direct pe resurse naturale), vor mai fi utilizate: componente din material plastic, cabluri electrice, componente consumabile. Agregatele minerale vor fi achiziţionate de la furnizori autorizaţi. Nu vor fi executate lucrări de demolare.O altă resursă naturală importantă utilizată este reprezentată de teren. Proiectul se implementează terenuri aflate în intravilan, având categoria de folosinţă arabil.

1. **Cantitatea şi tipurile de deşeuri generate/gestionate**

Vor exista deşeuri generate de centrala fotovoltaică atât în perioada de execuţie a proiectului cât și în faza de funcționare – mentenanța instalației. Acestea se vor stoca temporar în europubele şi se vor preda în vederea eliminării/depozitării definitive către operatorii economici autorizaţi. Transportul materialelor şi deșeurilor produse în timpul executării lucrărilor de construcţii se va face cu mijloace de transport adecvate, acoperite cu prelata, pentru a preveni împraştierea acestora

Deșeuri generate în perioada de construcție:

|  |  |  |  |  |  |
| --- | --- | --- | --- | --- | --- |
| Cod deseu | Denumire deseu | Sursa generatoare | Cant. | Mod valorificare/eliminare | Mod de stocare |
| 15.01.01 | Ambalaje de hartie si carton | Executie parc fotovoltaic | 200 kg | Valorificare prin operator autorizat | Stocare temporara in recipient adecvati |
| 15.01.02 | Ambalaje material platic | Executie parc fotovoltaic | 100kg  | Valorificare prin operator autorizat | Stocare temporara in recipient adecvati |
| 15.01.03 | Ambalaje din lemn | Executie parc fotovoltaic | 1 tona | Valorificare prin operator autorizat | Stocare temporara  |
| 17.04.05 | Fier si otel | Executie parc fotovoltaic | 1 tona | Valorificare prin operator autorizat | Stocare temporara in recipient adecvati |
| 17.04.07 | Amestecuri metalice | Executie parc fotovoltaic | 500 kg | Valorificare prin operator autorizat | Stocare temporara in recipient adecvati |
| 17.04.11 | Cabluri(cabluri electrice diverse) | Executie parc fotovoltaic | 500 kg | Valorificare prin operator autorizat | Stocare temporara in recipient adecvati |
| 20.02.01 | Deseuri municipal amestecate | Activitatile personalului | 1 mc | Eliminare prin operator autorizat | Europubele |

Deșeuri generate în perioada de funcționare: pot apărea cantități mici de deșeuri doar în perioadele de mentenață și întreținere. Intervenţiile majore la instalaţii se fac în mod planificat, în perioada programată.

|  |  |  |  |  |  |
| --- | --- | --- | --- | --- | --- |
| Cod deseu | Denumire deseu | Sursa generatoare | Cant. | Mod valorificare/eliminare | Mod de stocare |
| 15.01.01 | Ambalaje de hartie si carton | Activitatea desfasurata | 50kg/an | Valorificare prin operator autorizat | Stocare temporara in recipient adecvati |
| 15.01.02 | Ambalaje material platic | Executie parc fotovoltaic | 50kg/an  | Valorificare prin operator autorizat | Stocare temporara in recipient adecvati |
| 20.02.01 | Deseuri municipal amestecate | Activitatile personalului | 0,5 mc/an | Eliminare prin operator autorizat | Europubele |

Deșeuri generate în perioada de construcție

Deșeurile metalice feroase și neferoase vor fi colectate și depozitate temporar în incinta organizării de șantier, pe o suprafață impermeabilizată și acoperită și vor fi valorificate prin operatori economici autorizați.

Resturile de cabluri, conductori și materiale izolatoare vor fi colectate în incinta organizării de șantier și vor fi predate unui operator economic autorizat.

Deșeurile de ambalaje identificate în perioada de construire, sunt reprezentate de: lemn, metal, plastic, hârtie vor fi valorificate prin societăți autorizate.

Deșeurile menajere care rezultă de la personalul implicat în implementarea proiectului, de la punctele de lucru, vor fi colectate în recipienți tip europubelă, în incinta organizării de șantier, de unde vor fi predate unui operator economic autorizat.

Perioada de exploatare

Deșeurile rezultate în urma activităților de întreținere a parcului fotovoltaic nu vor fi depozitate pe sol. Acestea vor fi colectate în recipiente speciale și valorificate/eliminate prin operatori autorizați în baza contractelor.

**e) Poluarea şi alte efecte negative**

**În perioada de construcţie**

**Aer:** în perioada de execuţie a lucrărilor necesare realizării proiectului, principalele surse de emisii atmosferice vor fi reprezentate de:

- activităţile de manevrare a maselor de pământ (decopertare, săpături, umpluturi, nivelări, încărcare – descărcare, transport), a unor materiale de construcţie (nisip, pietriş, balast) şi a deşeurilor de construcţie – surse staţionare nedirijate (poluanţi: pulberi în suspensie şi pulberi sedimentabile);

- activităţi de sudură/tăiere a elementelor metalice – surse staţionare nedirijate (poluanţi: particule metalice, gaze de ardere corespunzătoare utilizării aparatelor de sudură/ tăiere);

- sursele de emisie mobile – vehicule şi utilaje ce participă la amenajarea terenului şi la transportul materialelor şi echipamentelor, precum şi la aprovizionarea cu substanţe şi materiale pe durata executării lucrărilor de construcţie, respectiv traficul existent (poluanţi: NOx, SOx, CO, pulberi în suspensie, particule cu metale grele).

**Apă:** în perioada de construcţie sursele de poluanţi pentru ape sunt reprezentate de:

- traficul din şantier spre şi dinspre fronturile de lucru sau zonele din care sunt aduse materialele de construcţie;

- scurgeri accidentale de substanţe chimice, carburanţi şi uleiuri provenite de la funcţionarea utilajelor implicate în lucrările de construcţie sau datorate manevrării defectuoase a autovehiculelor de transport;

- depozitarea şi gestionarea necorespunzătoare a deşeurilor rezultate în urma lucrărilor de construcţie.

**Sol:**

- depozitarea necorespunzătoare a utilajelor şi a materialelor de construcţie;

- gestionarea şi depozitarea necorespunzătoare a deşeurilor rezultate în urma lucrărilor, precum şi a deşeurilor de tip menajer rezultate de la personalul implicat în execuţia lucrărilor;

- traficul vehiculelor şi utilajelor implicate în realizarea obiectivului. Odată cu impurificarea aerului, există posibilitatea ca o anumită cantitate din poluanţii atmosferici (SO2, NOx, metale grele) să ajungă pe sol, putând conduce la modificarea caracteristicilor acestuia;

- scurgeri accidentale de combustibili, lubrifianţi şi alte substanţe chimice provenite de la autovehiculele şi utilajele implicate în realizarea lucrărilor de construcţie sau de la depozitarea necorespunzătoare acestora.

**Zgomot:**

- traficul din zona de şantier, frontul de lucru, de pe drumurile de acces, spre şi dinspre zonele de obţinere a materialelor de construcţie;

- funcţionarea utilajelor (maşini transportoare, autocamioane de mare tonaj, autobetoniere, excavatoare, macarale, buldozere, compresoare) – funcţionarea motoarelor, manipularea şi transportul încărcăturilor.

**În perioada de funcţionare:**

Singura sursă de zgomot sunt posturile de transformare în funcție de fluctuațiile de putere produsă.

1. **Riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice**

Luând în considerare caracteristicile proiectului şi amplasamentul acestuia, nu se vor genera efecte majore și proiectul nu poate fi afectat de dezastre naturale.

Contribuţia la schimbările climatice prin emisii de gaze cu efect de seră, pe perioada execuției investiţiei va avea impact negativ nesemnificativ. Funcționărea parcului fotovoltaic va contribui la atenuarea schimbărilor climatice.

1. **Riscurile pentru sănătatea umană**

În condițiile respectării normelor legale în vigoare, nu sunt pericole pentru sănătatea umană. Impactul va fi in limite admisibile, temporar si reversibil, mediul va reveni la starea initiala la finalizarea lucrarilor de constructie. Prin lucrarile de executie de realizare a investiei se poate considera ca impactul asupra factorilor de mediu va fi redus, manifestandu-se local si va fi de scurta durata. Direcția de Sănătate publică a eliberat, în acest sens, adresa nr.1347/20.02.2024, prin care se declară de acord cu proiectul, conform Notificării de asistență de sănătate publică nr.119/15.03.2024.

În etapa de construire: zgomotul produs de utilaje în timpul realizării proiectului, va fi perceptibil în vecinătatea acestuia. Pentru reducerea nivelurilor de zgomot care ar putea sa aiba un impact asupra populatiei, la executia lucrărilor se vor lua o serie de măsuri tehnice și operaționale, cum ar fi:

- adaptarea graficului zilnic de desfășurare a lucrărilor la necesitățile de protejare a receptorilor sensibili din vecinatate;

- utilizarea de echipamente și utilaje performante, cu un nivel redus de zgomot;

- oprirea motoarelor utilajelor și vehiculelor de transport în perioadele în care nu sunt implicate în realizarea lucrărilor;

- programul de lucru şi circulaţia autovehiculelor în zonă se stabilesc în aşa fel încât să fie respectate cu stricteţe perioadele de odihnă ale locuitorilor;

- viteza de deplasare a autovehiculelor în zona afectată de demolare, va fi marcată prin indicatoare rutiere, respectându-se limita maximă de viteză impusă;

- materialele rezultate din demolare vor fi depozitate controlat în zona spațiilor libere a platformei, unde nu sunt amplasate locuinte;

- modul de fragmentare a structurii în procesul de demolare se va stabili pe baza unei analize detaliate, atât a compoziţiei structurale cât şi a posibilităţii de manipulare şi transport, astfel încât nivelul de zgomot produs la fragmentarea structurilor sa fie cât mai mic;

- în perioada de execuţie a lucrărilor vor fi stabilite zone de parcare a autovehiculelor si a utilajelor utilizate, cât mai departe de zonele de locuit astfel încât disconfortul creat la pornire sa fie cât mai mic.

**2. Amplasarea proiectului**

1. **Utilizarea actuală şi aprobată a terenului**

Conform Certificatului de Urbanism nr. 19/18.10.2023 eliberat de Primăria Comunei Seitin, proiectul propus, situat în intravilanul comunei Șeitin, are folosinţa actuală teren extravilan, pășune. Suprafața totală a terenului este de 463.900,00mp.

1. **Bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia**

Proiectul se implementează într-o zonă preponderent agricolă iar amplasamentul acestuia nu se suprapune cu arii naturale protejate.

**c) Capacitatea de absorbţie a mediului natural, acordându-se o atenţie specială următoarelor zone**

- zonele umede, zone riverane, guri ale râurilor – proiectul nu este amplasat în zone umede, zone riverine sau guri ale râurilor;

- zonele costiere şi mediul marin – proiectul nu este amplasat în zonă costieră;

- zonele montane şi forestiere – proiectul este amplasat la câmpie, nu este amplasat în zonă montană;

- arii naturale protejate de interes naţional, comunitar, internaţional – proiectul nu este amplasat în arii naturale protejate de interes national, comunitar sau internaţional;

- zone clasificate sau protejate conform legislaţiei în vigoare – proiectul nu este amplasat în zone protejate;

- zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu sunt informaţii referitoare la depăşirea standardelor;

- zonele cu o densitate mare a populaţiei – instalația fotovoltaică este amplasată în afara zonei rezidențiale;

- peisaje şi situri importante din punct de vedere istoric, cultural sau arheologic – nu sunt informații cu privire la existența unor situri de interes arheologic, cultural, istoric.

**3. Tipurile şi caracteristicile impactului potenţialistoric, cultural sau arheologic**

1. **Importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată**

În perioada de execuţie proiectul nu va genera un impact semnificativ negativ asupra mediului și nu va reprezenta un risc asupra sănătății populației/pentru locuitorii din zonă.

1. **Natura impactului**

În etapa de construcţie natura impactului este temporară cu efecte negative reduse asupra populaţiei şi mediului.

1. **Natura transfrontalieră a impactului**

Proiectul propus nu se regăseşte în lista activităţilor din Legea nr. 22/2001, lista pentru ratificarea Convenției privind evaluarea impactului asupra mediului în context transfrontieră.

1. **Intensitatea şi complexitatea impactului**

Proiectul vizează amenajarea unei zone care va avea funcțiunea de producere de energie electrică din surse regenerabile iar activitatea desfășurată nu generază un impact semnificativ negativ asupra mediului.

1. **Probabilitatea impactului**

În perioada de execuţie a proiectului impactul lucrărilor asupra factorilor de mediu va fi temporar. În perioada de funcţionare impactul asupra factorilor de mediu va fi redus, conform datelor furnizate prin proiect.

1. **Debutul, durata, frecvenţa şi reversibilitatea preconizate ale impactului**

Luând in considerare destinația terenului impactul implementării proiectului propus este unul pozitiv. Impactul pe termen scurt este negativ, generator de praf în perioada de constructie, însa pe termen lung, efectele cumulative sunt pozitive actualei folosințe a terenului.

Durata formelor de impact (nesemnificativ) corespunde atât în perioada de construcţie cât şi perioadei de viaţă (operare) a instalației fotovoltaice.

1. **Cumularea impactului cu impactul altor proiecte existente şi/sau aprobate**

În zona proiectului nu sunt în derulare alte proiecte

1. **Posibilitatea de reducere efectivă a impactului**

Lucrările de construire se vor desfășura numai pe suprafețele destinate, cuprinse în proiect, fără afectarea unor suprafețe suplimentare de teren.

Pe întreaga perioadă de realizare a proiectului, se va acorda o atenţie deosebită măsurilor de

protecţie a mediului prin utilizarea de vehicule şi utilaje aflate în stare bună de funcţionare.

Vor fi adoptate soluţiile care să afecteze cât mai puţin populaţia şi factorii de mediu:

- se va asigura, respecta graficul de lucrări;

- evitarea decopertării inutile a stratului vegetal;

- nu se vor depozita necontrolat materiale/deșeuri rezultate prin implementarea proiectului.

1. **Motivele pe baza cărora s-a stabilit că nu este necesară evaluarea adecvată sunt următoarele:**

Proiectul propus nu intră sub incidenţa art. 28 din OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, investiția menționată mai sus nu se suprapune cu arii naturale protejate sit Natura 2000.

**III. Motivele pe baza cărora s-a stabilit că nu este necesară evaluarea impactului asupra corpurilor de apă sunt următoarele:**

Proiectul propus nu intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**Prezenta decizie de încadrare se emite cu respectarea următoarelor condiţii:**

**Condiţiile la faza de realizare a proiectului:**

Pentru diminuarea impactului generat în timpul construcţiei se va urmări:

- scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă;

- folosirea unor utilaje şi mijloace de transport silenţioase.

Protecţia calităţii apelor:

- este interzisă orice deversare de ape uzate, efluenţi lichizi, reziduuri sau deşeuri de orice fel în ape de suprafaţă, subterane, pe sol sau în subsol.

Protecţia calităţii aerului:

Limitarea emisiilor de particule generate de activităţile de manevrare a materialelor se va realiza prin:

- limitarea vitezei de deplasare a vehiculelor grele pentru transportul materialelor;

- utilizarea unor echipamente şi utilaje conforme din punct de vedere tehnic cu cele mai bune tehnologii existente.

Gestionarea deşeurilor:

- deşeurile menajere vor fi colectate în pubele pvc, urmând a fi preluate de societăţi autorizate în transportul deşeurilor menajere;

- se va evita depozitarea necontrolată a deşeurilor de orice natură ce vor rezulta pe perioada derulării lucrărilor;

- deşeurile generate în perioada de executie a lucrărilor de construcţie proiectate sunt deşeuri care pot fi valorificate (deşeuri plastic, metalice, etc), deşeuri inerte (pământ şi pietre din decopertare care se pot valorifica pentru umpluturi), iar cele care nu pot fi valorificate vor fi eliminate prin operatori economici autorizaţi din punct de vedere al protecţiei mediului;

- ca primă opţiune de gestionare a deşeurilor se vor alege variantele de reutilizare şi reciclare a deşeurilor rezultate, iar cele care nu pot fi valorificate vor fi supuse unei operaţiuni de eliminare în condiţii de siguranţă, care îndeplinesc cerinţele art. 21 din OUG. nr. 92/2021 aprobată prin Legea nr.17/2023 cu modificările și completările ulterioare;

- este interzisă incendierea deşeurilor pe amplasament;

- titularul autorizaţiei de construire emisă de către autoritatea administraţiei publice locale, are obligaţia de a avea un plan de gestionare a deşeurilor din activităţi de construire, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile (conform prevederilor art 17, alin 4 din OUG nr 92/2021 aprobată cu modificări prin Legea nr.17/2023);

- titularii pe numele cărora au fost emise autorizaţii de construire potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a [Deciziei 2000/532/CE](https://www.legisplus.ro/Intralegis6/oficiale/afis.php?f=245846) de stabilire a unei liste de deşeuri în temeiul [Directivei 2008/98/CE](https://www.legisplus.ro/Intralegis6/oficiale/afis.php?f=245846) a Parlamentului European şi a Consiliului;

- titularii pe numele cărora au fost emise autorizaţii de construire trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin (1) la OUG nr.92/2021 aprobată cu modificări prin Legea nr.17/2023, privind regimul deşeurilor;

- deşeuri de materiale de construcţie – nisip, piatră spartă, pietriş, vor fi reutilizate în lucrări de construcţii, infrastructură.

În perioada de funcţionare a parcului fotovoltaic:

Deşeurile rezultate din activităţile de mentenanţă vor fi transportate cu autovehicule aparţinând terţilor la operatori economici autorizaţi în vederea colectării/valorificării sau eliminării*.*

Protecţia biodiversităţii:

- se va realiza refacerea ecologică a zonelor afectate de execuţia lucrărilor;

- organizarea activităţii se va face astfel încât impactul asupra peisajului să fie cât mai redus;

- nu se vor arde miriştile, stuful, tufărişurile sau vegetaţia ierboasă.

**Se vor respecta prevederile:**

- OUG 195/22.12.2005 aprobată prin Legea 265/2006 privind protecţia mediului cu modificările şi completările ulterioare;

- OUG nr. 92/2021 privind regimul deşeurilor, aprobată prin Legea nr.17/2023 cu modificările și completările ulterioare;

- Ordin nr. 119/2014 Ordin al ministrului sănătăţii pentru aprobarea Normelor de igienă şi a recomandărilor privind mediul de viaţă al populaţiei;

- OUG nr.68/2007 privind răspunderea de mediu cu referire la prevenirea și repararea prejudiciului asupra mediului;

- STAS - SR 10009/2017 privind nivelul zgomotului;

- Legea nr. 104/2011 privind calitatea aerului înconjurător;

- Hotărârea Guvernului nr. 525/1996 pentru aprobarea Regulamentului general de urbanism.

**Documentaţia cuprinde:**

- Notificare privind intenția de realizare a proiectului, întocmită de titular;

- Certificat de Urbanism nr. 19 din 18.10.2023 eliberat de Primăria comunei Șeitin;

- Plan de situaţie şi plan de încadrare în zonă;

- Decizia etapei de evaluare inițială nr.18433 din 21.11.2023, emisă de APM Arad;

- Declarație de luare la cunoștină de prevederile Regulamentului 2016/679/UE privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date ("GDPR"), dat de reprezentatul societății în data de 14.11.2023;

- Consimțământ expres conform Legii nr. 9/2023 pentru modificarea şi completarea OUG nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative, dat de reprezentatul societății în data de 14.11.2023;

- Certificat de Înregistrare seria B, nr.4375202 din data de 31.05.2021, CUI 44360532, emis de către Oficiul Registrului Comerţului de pe lângă Tribunalul București;

- Extras de Carte Funciară nr. 308477, CF 308478, CF 308479, CF 308480, CF 308481, CF 308482, CF 308483, CF 308484, CF 308485, CF 308487, CF 308488 Seitin, eliberat de Oficiul de Cadastru şi Publicitate Imobiliară Arad – Biroul de Cadastru şi Publicitate Arad;

- Memoriu de prezentare întocmit conform Legii nr. 292/2018 anexa nr. 5E de către beneficiar;

- Punct de vedere nr. 1996/18.03.2024, emis de Direcţia de Sănătate Publică Arad;

- Notificare de asistență de specialitate de sănătate publică nr.120/15.03.2024, emisă de Direcţia de Sănătate Publică Arad;

-Aviz ANIF nr.56/11.03.2024, referitor la scoatere din circuitul agricol;

- Proces verbal nr.6026 din 03.04.2024 privind întrunirea Comisiei de Analiză Tehnică, întocmit de reprezentantul APM Arad;

- Dovada achitării tarifelor corespunzătoare etapelor procedurale.

**Informarea şi participarea publicului la procedura de reglementare:**

* anunţ privind solicitarea acordului de mediu publicat în “Jurnal Arădean” din 14.03.2024;
* anunț privind solicitarea acordului de mediu postat pe pagina de internet a APM Arad (http://apmar.anpm.ro – în data de 14.03.2023);
* anunţ privind decizia etapei de încadrare publicat în “Jurnal Arădean ” din 05.04.2024;

- anunț privind decizia etapei de încadrare postat pe pagina de internet a APM Arad (http://apmar.anpm.ro – în data de 10.04.2024).

**Prezenta decizie este valabilă pe toată perioada de realizare a proiectului**,

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.

În situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenția pentru Protecția Mediului Arad.

Autoritatea competentă decide, după caz, pe baza notificării titularului, menţinerea actelor de reglementare sau necesitatea revizuirii acestora, informând titularul cu privire la această decizie. Până la adoptarea unei decizii de către autoritatea competentă, în sensul prevăzut mai sus, este interzisă desfăşurarea oricărei activităţi sau realizarea proiectului, planului ori programului care ar rezulta în urma modificărilor care fac obiectul notificării.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Prezenta decizie poate fi contestată, în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului, au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă, prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile, prevăzută la art. 22 alin. (1), este gratuită şi trebuie să fie echitabilă, rapidă şi corectă.

Conform **HG 1000/2012, Art. 8** alin. (2) lit. ii) „Agenţiile judeţene pentru protecţia mediului au următoarele atribuţii principale: urmăresc îndeplinirea cerinţelor legislaţiei de mediu din actele de reglementare emise şi, în cazul constatării unor neconformităţi, iau măsurile care se impun, potrivit competenţelor stabilite de legislaţia în vigoare.”

**La finalizarea proiectului/lucrărilor se va notifica APM Arad pentru întocmirea Procesului verbal de verificare a condiţiilor impuse prin prezenta decizie.**

**Procesul-verbal întocmit de către APM Arad se va anexa şi va face parte integrantă din procesul verbal de recepţie la terminarea lucrărilor şi din documentaţia care se va depune la APM Arad în vederea emiterii autorizaţiei de mediu, înainte de începerea activităţii.**

**Prezenta decizie cuprinde 8 pagini şi a fost redactată în 2 exemplare originale.**

 **DIRECTOR EXECUTIV**

 **Dănoiu Dana Monica**

**Şef Serviciu Avize, Acorduri, Autorizaţii**

**Bociort Claudiu**

**Întocmit, Tudur Teodora**

**Şef Serviciu Calitatea Factorilor de Mediu**

**Potrea Nicoleta**

**Întocmit, Lacsan Maria**